CELEX: 62015TN0344
Language: sk
Date: 2015-07-01 00:00:00
Title: Vec T-344/15: Žaloba podaná 1. júla 2015 – Francúzsko/Komisia

20150731058617092015/C 270/493442015TC27020150817SK01SKINFO_JUDICIAL20150701394021Vec T-344/15: Žaloba podaná 1. júla 2015 – Francúzsko/Komisia
 ---documentbreak--- C2702015SK3910120150701SK0049391402Žaloba podaná 1. júla 2015 – Francúzsko/Komisia
   (Vec T-344/15)2015/C 270/49Jazyk konania: francúzština
      Účastníci konania
   
   
      Žalobkyňa: Francúzska republika (v zastúpení: F. Alabrune, G. de Bergues, D. Colas a F. Fize, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
            —
         
         
            zrušil rozhodnutie Európskej komisie GESTDEM 2014/6046 z 21. apríla 2015 týkajúce sa potvrdzujúcej žiadosti o prístup k dokumentom v zmysle nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie,
         
      
            —
         
         
            zaviazal Komisiu na náhradu trov konania.
         
      
      Dôvody a hlavné tvrdenia
   
   Na podporu svojej žaloby, žalobkyňa uvádza tri žalobné dôvody.
   
            1.
         
         
            Prvý žalobný dôvod je založený na porušení článku 4 ods. 5 nariadenia (ES) č. 1049/2001 (
                  1
               ), ktorý upravuje, že členský štát môže požiadať inštitúciu, aby nezverejnila dokument pochádzajúci z daného členského štátu bez jeho predchádzajúceho súhlasu.
         
      
            2.
         
         
            Druhý žalobný dôvod, uvedený subsidiárne, je založený na porušení povinnosti odôvodnenia pokiaľ ide o neuplatnenie výnimky upravenej v článku 4 ods. 2 druhej zarážke nariadenia (ES) č. 1049/2001.
         
      
            3.
         
         
            Tretí žalobný dôvod, uvedený ešte subsidiárnejšie, je založený na porušení článku 4 ods. 2 druhej a tretej zarážky nariadenia (ES) č. 1049/2001. Žalobkyňa uvádza, že Komisia mohla zamietnuť prístup k dokumentom, ktoré boli predložené francúzskymi orgánmi v rámci konania podľa smernice 98/34/ES (
                  2
               ) v rozsahu, v akom uvedené konanie prestavovalo vyšetrovanie v zmysle uvedeného článku.
         
      (
         1
      )	Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003 s. 331).
   (
         2
      )	Smernica európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov (Ú. v. ES L 204, s. 37; Mim. vyd. 13/020, s. 337).